stanford-oval/wikipedia huggingface dataset:
ยุขัน
ความตอนต้น

"ท้าวเวณุมาน" เป็นกษัตริย์ครองเมืองสิบสองเหลี่ยม มีมเหสีชื่อ "บุปผา" แต่กลับไม่มีโอรสธิดาสืบสกุล อยู่ต่อมา "เมืองกาหรำ" ซึ่งเป็นเมืองขึ้น เกิดแข็งเมือง ท้าวเวณุมานจึงใช้ให้ "สุสิหลำ" เป็นแม่ทัพยกไปปราบซึ่งต้องออกศึกนานถึง 7 ปี สุสิหลำมีภรรยาชื่อ "นางมาลา" และลูกสาวชื่อ "นางวัลลุมาลี" สุสิหลำได้รำลาภรรยาและบุตรสาว พร้อมทั้งกำชับบุตรสาวว่าให้ครองตนเป็นโสดจนกว่าตนจะกลับมาแล้วจะเลือกคู่ครองที่เหมาะสมให้กับนางวัลลุมาลีเอง ในวันที่นางมาลา และนางวัลลุมาลีไปส่งสุสิหลำนั้น อุเซนซึ่งเป็นบุตรของโปหะเศรษฐีและสหายนามว่า อุซ่าหรำได้มาชมการเคลื่อนทัพในครั้งนั้นด้วย ทำให้อุเซนได้พบและหลงรักนางวัลลุมาลีตั้งแต่แรกพบ เช่นเดียวกันกับนางวัลลุมาลีก็มีใจให้กับอุเซนเช่นกัน ด้วยเหตุนี้จึงทำให้อุเซนตัดสินใจลอบเข้าหานางวัลลุมาลีโดยปีนเข้าไปทางหน้าต่าง และมีอุซ่าหรำคอยช่วยอยู่ นางวัลลุมาลีได้เล่าให้อุเซนฟังถึงคำสัตย์ปฏิญาณต่อบิดา ทั้งสองจึงตกลงที่จะรอคอยและทำตามสัญญานั้นอย่างเคร่งครัด และพูดคุยโดยมิแตะเนื้อต้องตัวกัน
จนกระทั่งในคราหนึ่ง ท้าวเวณุมานทรงปลอมพระองค์เป็นทหารนายตรวจเพื่อตรวจดูความสงบเรียบร้อยของบ้านเมือง เมื่อผ่านมายังหน้าบ้านสุสิหลำเห็นสายห่วงห้อยลงมาจากหน้าต่างห้องนางวัลลุมาลี จึงทรงปีนไปตามสายห่วงนั้น และได้เห็นพฤติกรรมของทั้งสองคน จึงทรงดำริที่จะทดลองในความซื่อสัตย์ของทั้งสองโดยออกอุบายให้ทหารจับตัวอุเซนไปประหารชีวิต ฝ่ายอุเซนเมื่อทราบว่าความผิดของตนร้ายแรงถึงขั้นนั้น จึงได้กล่าวขอร้องให้อุซ่าหรำเป็นตัวประกันแทนชั่วคราว เพื่อตนจะได้ไปบอกลานางวัลลุมาลีเป็นครั้งสุดท้าย ด้วยความเป็นมิตรแท้อุซ่าหรำก็ตกลงด้วยความเต็มใจ ท้าวเวณุมานสะกดรอยคามไปและได้ฟังถ้อยคำที่รำลากันตลอดทั้งคืน ก็ทรงชื่นชมในความสัตย์ของคนทั้งสองและตั้งใจจะชุบเลี้ยงให้เป็นบุตรของพระองค์อย่างดี
ครั้นรุ่งเช้า อุเซนก็จึงยอมไปมอบตัวและเปลี่ยนตัวแทนอุซ่าหรำ ในขณะนั้นเองสุสิหลำก็ชนะศึกเมืองกาหรำและเดินทางกลับมาทัน ทราบข่าวว่าท้าวเวณุมานจะลงอาญาผู้กระทำความผิดที่ลอบเข้าหาลูกสาวตนจึงรีบตามไปเข้าเฝ้ายังพลับพลาที่ประทับ นางวัลลุมาลีซึ่งปลอมตัวเป็นชายมาเฝ้าดูเหตุการณ์ก็จงใจควบม้าตัดหน้าพระที่นั่ง ท้าวเวณุมานซึ่งทรงทราบล่วงหน้าแล้วว่าชายปลอมดังกล่าวคือนางวัลลุมาลี จึงแสร้งเป็นพิโรธหนักแล้วสั่งให้สุสิหรำจับตัวมาลงโทษให้ได้
เมื่อความจริงปรากฏนางวัลลุมาลีจึงทูลตอบท้าวเวณุมานว่า ที่ตนกระทำการเช่นนั้นเพราะตั้งใจจะยอมตายพร้อมกับอุเซน ท้าวเวณุมานจึงให้สุสิหรำพิจารณาคดี สุสิหรำแม้จะรักลูกสักปานใดแต่ด้วยความซื่อสัตย์จึงตัดสินใจให้ประหารชีวิตนางวัลลุมาลี ส่วนโปหะเศรษฐีซึ่งทราบข่าวก็ทูลตัดสินให้ประหารชีวิตอุเซนเช่นกันเพื่อมิให้เป็นเยี่ยงอย่างสืบไป
ท้าวเวณุมานทรงพอพระทัยและซาบซึ้งในความซื่อสัตย์ของบุคคลทั้ง 5 เป็นอย่างยิ่ง จึงทรงอภัยโทษ แล้วแต่งตั้งอุเซนกับนางวัลลุมาลีเป็นโอรสธิดาบุญธรรมของพระองค์ จากนั้นก็กำหนดฤกษ์ทำพิธีสยุมพรให้กับคนทั้งสอง ฝ่ายอุเซนได้มอบข้าวของมีค่ามากมายให้แก่อุซ่าหรำเพื่อตอบแทนบุญคุณของสหายรัก
หลังจากท้าวเวณุมานสิ้นพระชนม์ลงแล้ว อุเซนก็ได้ขึ้นครองราชย์ ณ เมืองสิบสองเหลี่ยมแทนปรากฏพระนามว่า พระเจ้าอุเรเซ็น และเปลี่ยนนามพระนครเป็น เมืองอุเรเซ็น ทรงแต่งตั้งอุซ่าหรำให้เป็นอุปราชฝ่ายหน้า ดูแลราษฎรให้เป็นสุขสิบไป
ไพโอเนียร์ 11

| ไพโอเนียร์ 11 |
| --- | --- |


ประเภทภารกิจ: การสำรวจดาวเคราะห์และเฮลิโอสเฟียร์
ผู้ดำเนินการ: NASA / ARC
COSPAR ID: 1973-019A
SATCAT no.: 6421
เว็บไซต์: Pioneer Project website (archived)  NASA Archive page
ระยะภารกิจ: 22 ปี 7 เดือน 19 วัน
 

ข้อมูลยานอวกาศ
ผู้ผลิต: TRW
มวลขณะส่งยาน: 258.5 กก.
กำลังไฟฟ้า: 155 วัตต์ (ตอนปล่อยตัว)
 

เริ่มต้นภารกิจ
วันที่ส่งขึ้น: April 6, 1973, 02:11:00 (1973-04-06UTC02:11Z) UTC
จรวดนำส่ง: Atlas SLV-3D Centaur-D1A Star-37E
ฐานส่ง: แหลมคะแนเวอรัล LC-36B
 

สิ้นสุดภารกิจ
ติดต่อครั้งสุดท้าย: 24 พฤศจิกายน ค.ศ. 1995 (1995-11-24)
 

บินผ่านดาวพฤหัสบดี
เข้าใกล้สุด: 3 ธันวาคม ค.ศ. 1974
ระยะทาง: 43,000 กิโลเมตร (27,000 ไมล์)
บินผ่านดาวเสาร์
เข้าใกล้สุด: 1 กันยายน ค.ศ. 1979
ระยะทาง: 21,000 กิโลเมตร (13,000 ไมล์)
 
 ไพโอเนียร์← ไพโอเนียร์ 10ไพโอเนียร์ 12 → 
ไพโอเนียร์ 11 (อังกฤษ: Pioneer 11) คือยานสำรวจอวกาศแบบไม่มีคนบังคับที่เดินทางระหว่างดาวเคราะห์ ขึ้นสู่อวกาศเมื่อ 6 เมษายน ค.ศ. 1973 เป็นยานสำรวจอวกาศในโครงการไพโอเนียร์ เพื่อศึกษาแถบดาวเคราะห์น้อย, สภาพแวดล้อมรอบดาวพฤหัสบดี, ลมสุริยะ, รังสีคอสมิก และดาวเสาร์ และท้ายที่สุดได้ไกลออกไปในระบบสุริยะ และเฮลิโอสเฟียร์ เป็นการสำรวจแรกที่พบดาวเสาร์ และครั้งที่สองที่บินผ่านแถบดาวเคราะห์น้อย และดาวพฤหัสบดี แต่เนื่องจากข้อจำกัดของพลังงานและระยะทางมากมายในการสำรวจ การสื่อสารได้สูญหายไปตั้งแต่ 30 พฤศจิกายน ค.ศ. 1995
แหล่งข้อมูลอื่น

Pioneer Project Home Page เก็บถาวร 2007-09-13 ที่ เวย์แบ็กแมชชีน
Pioneer 11 Profile by NASA's Solar System Exploration
Ted Stryk's Pioneer 11 at Saturn page
NSSDC Pioneer 11 page
Pioneer Odyssey, NASA SP-396, 1977 - This is an entire book about the Pioneer 10 with all pictures and diagrams, on-line.  Scroll down to click on the "Table of Contents" link.
Pioneer: First to Jupiter, Saturn, and beyond, Richard O. Fimmel, NASA SP-446, 1980, about the Pioneer project but especially about the Pioneer 11 mission.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ
ประเทศนาอูรู
การเมือง

นาอูรูเป็นสาธารณรัฐ มีประธานาธิบดีเป็นประมุขแห่งรัฐและหัวหน้ารัฐบาล รัฐสภานาอูรูเป็นระบบสภาเดียวประกอบด้วยสมาชิก 19 คน มาจากการเลือกตั้งทุก 3 ปี รัฐสภาจะเลือกประธานาธิบดีจากสมาชิกรัฐสภา และประธานาธิบดีจะเป็นผู้แต่งตั้งคณะรัฐมนตรีซึ่งมีสมาชิก 5 ถึง 6 คน นาอูรูไม่มีโครงสร้างพรรคการเมืองอย่างเข้มแข็งเท่าใดนัก โดยตัวแทนส่วนใหญ่เป็นผู้สมัครอิสระ ซึ่งเห็นได้จากสมาชิกรัฐสภาในสมัยปัจจุบันมีสมาชิกที่มาจากผู้แทนอิสระถึง 15 คนจากสมาชิกรัฐสภาทั้งหมด 19 คน สำหรับพรรคการเมืองที่มีการเคลื่อนไหวอยู่ในปัจจุบันมี 4 พรรค ได้แก่ พรรคนาอูรู พรรคประชาธิปไตยแห่งนาอูรู พรรคนาอูรูเฟิร์ส และพรรคกลาง แม้จะมีพรรคการเมือง แต่การร่วมรัฐบาลในนาอูรูนั้นมักขึ้นอยู่กับความสัมพันธ์ทางครอบครัวมากกว่าพรรคการเมืองที่สังกัด
ในช่วงระหว่างปี 1992 ถึง 1999 ได้มีการนำระบบการปกครองส่วนท้องถิ่นที่เรียกว่า สภาเกาะนาอูรู (Nauru Island Council - NIC) เข้ามาใช้ โดยสภานี้จะมีสมาชิกสภาทั้งสิ้น 9 คน มีหน้าที่ให้บริการในท้องถิ่น อย่างไรก็ตามในปี 1999 รัฐบาลตัดสินใจยกเลิกสภาเกาะนาอูรูและให้ทรัพย์สินและหนี้สินของสภาทั้งหมดอยู่ในความรับผิดชอบของรัฐบาลแห่งชาติ การครอบครองที่ดินในประเทศนาอูรูเป็นสิ่งที่แปลก เนื่องจากประชาชนชาวนาอูรูทุกคนมีสิทธิบางประการเหนือที่ดินทั้งหมดของเกาะ ซึ่งที่ดินเหล่านั้นมีเจ้าของเป็นบุคคลหรือกลุ่มครอบครัว รัฐบาลหรือองค์กรต่าง ๆ ไม่มีที่ดินเป็นของตนเอง หากมีความประสงค์จะใช้ที่ดินจะต้องทำสัญญากับเจ้าของที่ดินในบริเวณนั้นก่อน สำหรับประชาชนที่ไม่ใช่ชาวนาอูรูไม่มีสิทธิ์ครอบครองที่ดินบนเกาะ
ศาลฎีกานาอูรูซึ่งนำโดยหัวหน้าผู้พิพากษา มีความสำคัญยิ่งในประเด็นทางรัฐธรรมนูญ คดีอื่น ๆ สามารถอุทธรณ์ต่อศาลอุทธรณ์ผู้พิพากษาสองคนได้  รัฐสภาไม่สามารถพลิกคำตัดสินของศาลได้ ในอดีตคำตัดสินของศาลอุทธรณ์สามารถยื่นอุทธรณ์ต่อศาลสูงแห่งออสเตรเลียได้ แม้ว่าสิ่งนี้จะเกิดขึ้นไม่บ่อยนัก เขตอำนาจศาลอุทธรณ์ของศาลออสเตรเลียสิ้นสุดลงเมื่อวันที่ 12 มีนาคม ค.ศ. 2018 หลังจากที่รัฐบาลนาอูรูยุติข้อตกลง ศาลชั้นต้นประกอบด้วยศาลเขตและศาลครอบครัว ทั้งสองศาลมีผู้พิพากษาประจำถิ่นเป็นหัวหน้า ซึ่งเป็นนายทะเบียนของศาลฎีกาด้วย มีศาลกึ่งอีกสองศาล คือ คณะกรรมการอุทธรณ์บริการสาธารณะและคณะกรรมการอุทธรณ์ของตำรวจ ซึ่งทั้งสองมีหัวหน้าผู้พิพากษาเป็นประธาน
การเมือง > การแบ่งเขตการปกครอง

นาอูรูแบ่งเขตการปกครองออกเป็น 14 เขต ซึ่งแบ่งออกเป็นเขตเลือกตั้ง 8 เขต และแบ่งออกเป็นหมู่บ้านเขตที่มีประชากรมากที่สุดคือเขตเดนีโกโมดู ซึ่งมีประชากร 1,804 คน โดย 1,497 คนอาศัยอยู่ในนิคมของ Nauru Phosphate Corporation ตารางต่อไปนี้แสดงรายชื่อเขต และจำนวนประชากรตามการสำรวจสำมะโนประชากร ค.ศ. 2011
ความสัมพันธ์ระหว่างประเทศ

นาอูรูได้เข้าร่วมเครือจักรภพแห่งชาติหลังจากที่ได้เอกราชในปี ค.ศ. 1968 ในฐานะสมาชิกพิเศษ และได้รับสถานะสมาชิกภาพโดยสมบูรณ์เมื่อปี ค.ศ. 2000 นาอูรูได้เข้าร่วมเป็นสมาชิกของธนาคารพัฒนาเอเชียในปี ค.ศ. 1999 และเข้าร่วมเป็นสมาชิกของสหประชาชาติในปี ค.ศ. 1999 นอกจากนี้แล้วในระดับภูมิภาคนาอูรูเป็นสมาชิกของ Pacific Islands Forum และองค์กรในระดับภูมิภาคอื่น ๆ นาอูรูได้อนุญาตให้ Atmospheric Radiation Measurement Program ของสหรัฐอเมริกาเข้ามาใช้ระบบการตรวจสอบอากาศบนเกาะได้
นาอูรูไม่มีกองทหารเป็นของตนเอง การป้องกันประเทศเป็นหน้าที่ของรัฐบาลออสเตรเลียภายใต้ข้อตกลงอย่างไม่เป็นทางการของทั้งสองประเทศ ส่วนการรักษาความสงบเรียบร้อยจะใช้กองกำลังตำรวจขนาดเล็กซึ่งอยู่ภายใต้การควบคุมของฝ่ายพลเรือนเป็นผู้ดูแล นอกจากการป้องกันประเทศแล้ว นาอูรูและออสเตรเลียได้ลงนามในบันทึกความเข้าใจเดือนกันยายน ค.ศ. 2005 โดยในบันทึกความเข้าใจนี้ออสเตรเลียจะให้เงินช่วยเหลือแก่นาอูรู รวมไปถึงการส่งผู้เชี่ยวชาญทางด้านการเงิน การสาธารณสุขและการศึกษาเพื่อเป็นที่ปรึกษาให้แก่รัฐบาลนาอูรู ทั้งนี้ผลประโยชน์ที่นาอูรูได้รับจะต้องแลกเปลี่ยนกับการที่นาอูรูจะให้ที่อยู่อาศัยกับกลุ่มผู้ขอลี้ภัยเข้าออสเตรเลียในระหว่างที่กระบวนการพิจารณากำลังดำเนินการอยู่ ในปัจจุบันประเทศนาอูรูใช้สกุลเงินดอลลาร์ออสเตรเลีย
เศรษฐกิจ

นาอูรูมีแร่ฟอสเฟตอยู่มาก และรายได้แทบทั้งหมดของประเทศมาจากอุตสาหกรรมการขุดและส่งออกแร่ฟอสเฟต ซึ่งมีรายได้ดีจนทำให้ชาวนาอูรู มีรายได้เฉลี่ยต่อหัวสูงเป็นอันดับต้นในหมู่ประเทศหมู่เกาะแปซิฟิกด้วยกัน
ประชากร

ในเดือนกรกฎาคม ค.ศ. 2011 นาอูรูมีประชากร 9,378 คน ซึ่งแต่เดิมมีประชากรมากกว่านี้ โดยในปี ค.ศ. 2006 ชาวนาอูรูราว 1,500 คน ออกจากเกาะไปพร้อมกับแรงงานอพยพชาวคิริบาสและตูวาลูที่ถูกส่งกลับ ภาษาราชการของที่นี่คือ ภาษานาอูรู ร้อยละ 96 ของประชากรเชื้อสายนาอูรูนิยมใช้สนทนากันในบ้าน ส่วนภาษาอังกฤษถูกใช้สื่อสารกันอย่างแพร่หลายทั้งในรัฐบาลและการพาณิชย์ แม้ว่าชาวนาอูรูจะไม่ค่อยออกไปนอกประเทศก็ตาม
ประชากรส่วนใหญ่ของนาอูรูมีเชื้อสายนาอูรู ร้อยละ 58, บุคคลที่มาจากหมู่เกาะแปซิฟิกอื่น ๆ ร้อยละ 26, ชาวยุโรป ร้อยละ 8 และชาวจีนอีกร้อยละ 8 จากการสำรวจในปี ค.ศ. 2010 ประชากรนาอูรูส่วนใหญ่นับถือศาสนาคริสต์นิกายโปรเตสแตนต์ราวสองในสาม ส่วนที่เหลือนับถือนิกายโรมันคาทอลิก รวมทั้งหมดร้อยละ 75, ศาสนาของชาวจีนและศาสนาพุทธ ร้อยละ 11.9, ศาสนาบาไฮ ร้อยละ 9.6 และอไญยนิยม ร้อยละ 3.5 อย่างไรก็ตามรัฐบาลได้จำกัดสิทธิของกลุ่มมอรมอนและพยานพระยะโฮวาที่เป็นลูกจ้างต่างด้าวที่เข้ามาทำงานในบริษัทฟอสเฟตซึ่งรัฐเป็นเจ้าของกิจการ
อัตราการรู้หนังสือของชาวนาอูรูอยู่ที่ร้อยละ 96 มีการศึกษาภาคบังคับสำหรับเด็กอายุตั้งแต่ 6-16 ปี และไม่บังคับอีกสองปี ที่นาอูรูนี้มีวิทยาเขตของมหาวิทยาลัยเซาท์แปซิฟิกเปิดให้บริการ ก่อนการก่อตั้งวิทยาเขตดังกล่าวในปี ค.ศ. 1987 ผู้ศึกษาต่อจะต้องออกไปศึกษาต่อยังต่างประเทศ
ชาวนาอูรูมีปัญหาเกี่ยวกับโรคอ้วนหรือมีน้ำหนักเกินเกณฑ์มาตรฐาน มีสัดส่วนเป็นเพศชายร้อยละ 97 และเพศหญิงร้อยละ 93 ส่งผลให้ประเทศนาอูรูอยู่ในอันดับสูงสุดของโลกที่ประชากรมีความเสี่ยงต่อการเป็นโรคเบาหวานชนิดที่สอง มีประชากรมากกว่าร้อยละ 40 ได้รับผลกระทบจากโรคดังกล่าวด้วย ส่วนปัญหาอื่น ๆ ที่เกี่ยวเนื่องกับการบริโภคของชาวนาอูรูคือ โรคไตและโรคหัวใจ อายุขัยโดยเฉลี่ยของชาวนาอูรูคือ 60.6 ปี สำหรับเพศชาย และ 68.0 ปี สำหรับเพศหญิง
ดูเพิ่ม

Storr, C. (2020). International Status in the Shadow of Empire: Nauru and the Histories of International Law. Cambridge: Cambridge University Press.
Gowdy, John M.; McDaniel, Carl N. (2000). Paradise for Sale: A Parable of Nature. University of California Press. ISBN 978-0-520-22229-8.
Williams, Maslyn; Macdonald, Barrie (1985). The Phosphateers. Melbourne University Press. ISBN 0-522-84302-6.
แหล่งข้อมูลอื่น

รัฐบาลนาอูรู
Government of Nauru (archived site)
Nauru. The World Factbook. Central Intelligence Agency.
ประเทศนาอูรู ที่เว็บไซต์ Curlie
Wikimedia Atlas of Nauru
Nauru จาก UCB Libraries GovPubs
Nauru profile จาก BBC News Online
Republic of Nauru ที่เอกซ์ (ทวิตเตอร์)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สเปน  ฝรั่งเศส 2  BnF data 2  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  ออสเตรเลีย  กรีซ  โปรตุเกส 
ภูมิศาสตร์:  มิวสิกเบรนซ์ พื้นที่ 
ศิลปิน:  KulturNav 
ประชาชน:  Trove  รัฐสภาสหราชอาณาจักร 
อื่น ๆ:  NARA  IdRef 
นักรบชาวนาอูรูระหว่างสงครามกลางเมืองนาอูรูประมาณปี 1880
การยอมแพ้ของจักรวรรดิญี่ปุ่นบนเรือรบเดียมันตินา
รัฐสภานาอูรู
แผนที่นาอูรูแสดงเขต
เกาะนาอูรู
มิชชันนารีที่เข้ามาเผยแผ่ศาสนาคริสต์แก่ชาวนาอูรูจนกลายป็นศาสนาที่มีผู้นับถือมากที่สุดในประเทศ
องค์การสวนสัตว์แห่งประเทศไทย ในพระบรมราชูปถัมภ์

| --- | --- |
The Zoological Park Organization of Thailand
ตราสัญลักษณ์
ภาพรวมหน่วยงาน
ก่อตั้ง: 15 กุมภาพันธ์ พ.ศ. 2497; 70 ปีก่อน (2497-02-15)
หน่วยงานก่อนหน้า: องค์การสวนสัตว์
ประเภท: รัฐวิสาหกิจ
สำนักงานใหญ่: เลขที่ 327 อาคารดีพร้อม ถนนสุโขทัย แขวงดุสิต เขตดุสิต กรุงเทพมหานคร 10300
บุคลากร: 1,481 คน (พ.ศ. 2566)
งบประมาณต่อปี: 2,316,331,000 บาท (พ.ศ. 2568)
ฝ่ายบริหารหน่วยงาน: อรรถพร ศรีเหรัญ, ผู้อำนวยการ จงกลนี แก้วสด, รองผู้อำนวยการ สมรัก บุษปธำรง, รองผู้อำนวยการ วันชัย ตันวัฒนะ, รองผู้อำนวยการ
ต้นสังกัดหน่วยงาน: กระทรวงทรัพยากรธรรมชาติและสิ่งแวดล้อม
ลูกสังกัด: สวนสัตว์เปิดเขาเขียว สวนสัตว์นครราชสีมา สวนสัตว์เชียงใหม่ สวนสัตว์สงขลา สวนสัตว์อุบลราชธานี สวนสัตว์ขอนแก่น โครงการคชอาณาจักร
เว็บไซต์: www.zoothailand.org
องค์การสวนสัตว์แห่งประเทศไทย ในพระบรมราชูปถัมภ์ (อสส.)  (อังกฤษ: The Zoological Park Organization of Thailand) เป็นรัฐวิสาหกิจ ประเภทสังคมและเทคโนโลยี สังกัดกระทรวงทรัพยากรธรรมชาติและสิ่งแวดล้อม มีหน้าที่รับผิดชอบในเรื่องการจัดหารวบรวมสัตว์ป่านานาชนิด การให้การศึกษา การอนุรักษ์และขยายพันธุ์ การวิจัย และการจัดสวนสัตว์ให้เป็นสถานที่พักผ่อนหย่อนใจของประชาชนทั่วไป นอกจากนี้ยังเป็นหน่วยงานซึ่งมีหน้าที่ประสานงานและดำเนินการด้านต่าง ๆ ให้สวนสัตว์ ปัจจุบันมีสวนสัตว์อยู่ภายใต้ความรับผิดชอบ 6 แห่ง และ 1 โครงการจัดตั้ง คือ สวนสัตว์เปิดเขาเขียว,  สวนสัตว์นครราชสีมา, สวนสัตว์เชียงใหม่, สวนสัตว์สงขลา, สวนสัตว์อุบลราชธานี, สวนสัตว์ขอนแก่น และ โครงการคชอาณาจักร จังหวัดสุรินทร์
ประวัติ

วันที่ 18 มีนาคม พ.ศ. 2481 พระราชทานก่อตั้ง สวนสัตว์ดุสิต ในความดูแลของเทศบาลนครกรุงเทพฯ
วันที่ 15 กุมภาพันธ์ พ.ศ. 2497 จึงได้มีพระราชกฤษฎีกาจัดตั้งเป็น องค์การสวนสัตว์ โดยขึ้นตรงกับสำนักนายกรัฐมนตรี เพื่อดูแลจัดการกิจการสวนสัตว์
วันที่ 15 พฤศจิกายน พ.ศ. 2506 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงรับองค์การสวนสัตว์ ไว้ในพระบรมราชูปถัมภ์ จึงเปลี่ยนชื่อเป็น องค์การสวนสัตว์ ในพระบรมราชูปถัมภ์
ต่อมาในการประชุมคณะรัฐมนตรีเมื่อวันอังคารที่ 3 มีนาคม พ.ศ. 2563 ที่ประชุมคณะรัฐมนตรีมีมติเห็นชอบ ร่างพระราชกฤษฎีกาจัดตั้งองค์การสวนสัตว์แห่งประเทศไทย พ.ศ. ... โดยมีสาระสำคัญคือให้ยุบเลิกองค์การสวนสัตว์ตาม พระราชกฤษฎีกาจัดตั้งองค์การสวนสัตว์ พ.ศ. ๒๔๙๗ พร้อมกับให้โอนกิจการรวมถึง ทรัพย์สิน หนี้สิน พนักงาน ลูกจ้าง ขององค์การสวนสัตว์ไปเป็นขององค์การสวนสัตว์แห่งประเทศไทย พร้อมกับให้นายกรัฐมนตรีนำร่างพระราชกฤษฎีกาฉบับนี้ขึ้นทูลเกล้าฯ เพื่อให้ทรงลงพระปรมาภิไธยประกาศใช้เป็นกฎหมายต่อไป
กระทั่งวันอังคารที่ 23 มิถุนายน พ.ศ. 2563 ราชกิจจานุเบกษาได้เผยแพร่ พระราชกฤษฎีกาจัดตั้งองค์การสวนสัตว์แห่งประเทศไทย พ.ศ. ๒๕๖๓ ซึ่งมีผลบังคับใช้ในวันถัดจากวันประกาศในราชกิจจานุเบกษาคือวันพุธที่ 24 มิถุนายน พ.ศ. 2563 ส่งผลให้องค์การสวนสัตว์ต้องสิ้นสุดลงพร้อมกับการจัดตั้ง องค์การสวนสัตว์แห่งประเทศไทย ขึ้นมาแทน
สวนสัตว์ในความดูแล > สวนสัตว์เปิดเขาเขียว

บทความหลัก: สวนสัตว์เปิดเขาเขียว
สวนสัตว์เปิดเขาเขียว เป็นสวนสัตว์เปิดขนาดใหญ่ในจังหวัดชลบุรี สวนสัตว์เป็นบริการสาธารณะ เกิดขึ้นจากคณะกรรมการองค์การสวนสัตว์ได้พิจารณาเห็นว่า สวนสัตว์ดุสิต มีพื้นที่น้อยแต่ปริมาณสัตว์มากเกินไป อยู่กันอย่างหนาแน่น แออัด เป็นผลให้การขยายพันธุ์ของสัตว์ป่าเป็นไปอย่างเชื่องช้า จึงมีมติรับหลักการใช้พื้นที่ป่าสงวนแห่งชาติเขา-เขียว และเขาชมภู่ จังหวัดชลบุรี
อีกทั้งสวนสัตว์เปิดเขาเขียว เป็นสวนสัตว์แห่งแรกของประเทศไทยที่ได้เป็นสมาชิกของสมาคมสวนสัตว์โลกและอควอเรียม (WAZA) แห่งเดียวในอาเซียน
สวนสัตว์ในความดูแล > สวนสัตว์เชียงใหม่

บทความหลัก: สวนสัตว์เชียงใหม่
สวนสัตว์เชียงใหม่ ตั้งอยู่บริเวณทางขึ้นดอยสุเทพ จังหวัดเชียงใหม่ ก่อตั้งขึ้นโดยนายฮาโรลด์ เมสัน ยัง มิชชั่นนารีชาวอเมริกัน จนกระทั่ง พ.ศ. 2520 สวนสัตว์จึงโอนเข้าสังกัดองค์การสวนสัตว์ ตั้งแต่วันที่ 16 มิถุนายน พ.ศ. 2520
มีสัตว์อยู่ในสวนสัตว์จำนวนมาก และภายในสวนสัตว์เชียงใหม่มีโบราณสถานที่ชื่อว่าวัดกู่ดินขาว
สวนสัตว์ในความดูแล > สวนสัตว์นครราชสีมา

บทความหลัก: สวนสัตว์นครราชสีมา
สวนสัตว์นครราชสีมา หรือ สวนสัตว์โคราช เป็นซาฟารีขนาดใหญ่ที่สุดของภาคตะวันออกเฉียงเหนือ มีสัตว์ป่าที่หาชมยากมากมาจัดแสดง โดยมีการปรับพื้นที่เป็นลูกคลื่นทำให้มองดูคล้ายทุ่งหญ้าสะวันนา จึงได้มีการนำสัตว์จากแอฟริกามาจัดแสดง
สวนสัตว์ในความดูแล > สวนสัตว์สงขลา

บทความหลัก: สวนสัตว์สงขลา
สวนสัตว์สงขลา อยู่ท่ามกลางขุนเขาและโอบล้อมด้วยทะเลสาบสงขลา มีจุดชมวิวที่สามารถมองเห็นสะพานติณสูลานนท์ ตัวเมืองสงขลา และทะเลอ่าวไทย เป็นแหล่งอนุรักษ์เพาะขยายพันธุ์สัตว์ป่าหายากทางใต้ของไทย
สิ่งที่น่าสนใจในสวนสัตว์สงขลา ได้แก่ ส่วนจัดแสดงสัตว์เท้ากีบ ประกอบด้วย กวาง เก้ง กระทิง และ ศูนย์เสือ จัดแสดงเสือชนิดต่าง ๆ เช่น เสือโคร่งพันธุ์เบงกอล เสือโคร่งพันธุ์อินโดจีน เสือจากัวร์ดำ เสือดาว เสือลายเมฆ และสัตว์ตระกูลเสืออีกหลาย ๆ ชนิด ที่หาดูได้ยาก
สวนสัตว์ในความดูแล > สวนสัตว์อุบลราชธานี

องค์การสวนสัตว์ ได้รับมอบพื้นที่ส่วนหนึ่งของป่าสงวนแห่งชาติดงฟ้าห่วน บริเวณสวนพฤกษศาสตร์ภาคตะวันออกเฉียงเหนือ ประมาณ 1,217 ไร่ ในเขตอำเภอเมืองอุบลราชธานี จังหวัดอุบลราชธานี (ห่างจากตัวเมืองอุบลราชธานี 12 กิโลเมตร) จากกรมอุทยานแห่งชาติ สัตว์ป่า และพันธุ์พืช เพื่อใช้ในการก่อสร้างสวนสัตว์อุบลราชธานี เริ่มในปี พ.ศ. 2550 มีกำหนดก่อสร้าง 5 ปี เมื่อแล้วเสร็จ จะทำให้เป็นสวนสัตว์ที่สมบูรณ์ที่สุดในเขตภูมิภาคนี้
มีสัตว์ป่าประจำถิ่นในภูมิภาคมาแสดงเช่น กระทิง ค่างห้าสี รวมทั้งสัตว์ป่าต่างประเทศจากประเทศเพื่อนบ้าน เช่น ลาว กัมพูชา แลกเปลี่ยนมาจัดแสดงในสวนสัตว์แห่งนี้
สวนสัตว์ในความดูแล > สวนสัตว์ขอนแก่น

สวนสัตว์ขอนแก่น หรือ สวนสัตว์เขาสวนกวาง จัดตั้งอยู่ที่อำเภอเขาสวนกวาง จังหวัดขอนแก่น (ถนนมิตรภาพ ทางไปจังหวัดอุดรธานี) เป็นศูนย์กลางการศึกษาและการอนุรักษ์พันธุ์สัตว์ในเขตภาคตะวันออกเฉียงเหนือตอนบน
สวนสัตว์ในความดูแล > โครงการสวนสัตว์

องค์การสวนสัตว์ อยู่ระหว่างการดำเนินการจัดตั้งสวนสัตว์ จำนวน 5 แห่ง ได้แก่ คชอาณาจักร จ.สุรินทร์ สวนสัตว์นครสวรรค์ สวนสัตว์ราชบุรี สวนสัตว์สุโขทัย สวนสัตว์ชุมพร และศูนย์อนุรักษ์พื้นที่ชุ่มน้ำและนกกระเรียนพันธุ์ไทย จ.บุรีรัมย์
สวนสัตว์ในอดีต > สวนสัตว์ดุสิต

บทความหลัก: สวนสัตว์ดุสิต
สวนสัตว์ดุสิต หรือ เขาดินวนา เป็นสวนสัตว์แห่งแรกของประเทศไทย อยู่ใกล้กับสนามเสือป่าและพระที่นั่งอนันตสมาคม เดิมเป็นพระราชอุทยานส่วนพระองค์ในพระบาทสมเด็จพระจุลจอมเกล้าเจ้าอยู่หัว ดินที่ขุดขึ้นมาได้นำมาใช้ในการถมเนินและปลูกต้นไม้ พระองค์จึงโปรดเรียกที่นี้ว่า "เขาดินวนา" สวนสัตว์ดุสิตมีสัตว์ป่าทั้งในและต่างประเทศ รวมกว่า 1,600 ตัว มีผู้เข้ามาใช้บริการเฉลี่ยปีละ 2.5 ล้านคน
วันที่ 24 สิงหาคม 2561 งานประชาสัมพันธ์ สวนสัตว์ดุสิต ทำเอกสารชี้แจงเกี่ยวกับกรณีดังกล่าว โดยระบุว่าตามที่องค์การสวนสัตว์ ในพระบรมราชูปถัมภ์ และสวนสัตว์ดุสิต ประกาศเปิดให้บริการเข้าชมสัตว์ในสวนสัตว์ดุสิต เป็นวันสุดท้ายจนถึงวันศุกร์ที่ 31 สิงหาคม 2561 ทั้งนี้ เพื่อเตรียมความพร้อมในการดำเนินแผนงานเคลื่อนย้ายสัตว์ออกไปกระจายอาศัยอยู่ชั่วคราว ณ สวนสัตว์ 6 แห่งนั้น ขอเรียนให้ทราบว่า เนื่องจากมีประชาชนจำนวนมากต่างหลั่งไหลเดินทางมาเที่ยวชมสวนสัตว์ดุสิตอย่างต่อเนื่อง เพื่อเก็บภาพและบรรยากาศเป็นที่ระลึก ผู้บริหารองค์การสวนสัตว์ ได้นำสถิติการเข้าชมของนักท่องเที่ยว มาพิจารณาอย่างรอบคอบแล้วเห็นว่า สมควรขยายระยะเวลาการเปิดให้เข้าชมสวนสัตว์ดุสิตต่อไปอีกเป็นระยะเวลา 1 เดือน หรือ ตั้งแต่บัดนี้จนถึงวันที่ 30 กันยายน 2561 เพื่อตอบแทนไมตรีและความรักที่ประชาชนได้มอบให้กับสวนสัตว์ดุสิต อย่างไรก็ตาม ขอความร่วมมือจากประชาชนให้เข้าชมพื้นที่ด้วยความเป็นระเบียบเรียบร้อย เพื่อป้องกันการเกิดผลกระทบกับสวัสดิภาพของสัตว์ และความปลอดภัยของพี่น้องประชาชน
ดูเพิ่ม

สวนสัตว์ดุสิต
สวนสัตว์เปิดเขาเขียว
สวนสัตว์เชียงใหม่
สวนสัตว์นครราชสีมา
สวนสัตว์สงขลา
ไพโอเนียร์ 10

ไพโอเนียร์ 10  (เดิมได้ชื่อว่า ไพโอเนียร์เอฟ) เป็นยานสำรวจอวกาศอเมริกัน หนัก 258 กิโลกรัม ซึ่งบรรลุภารกิจแรกที่ดาวพฤหัสบดี จากนั้น ไพโอเนียร์ 10 เป็นยานอวกาศลำแรกที่ถึงความเร็วหลุดพ้นจากระบบสุริยะ ศูนย์วิจัยเอมส์นาซาในรัฐแคลิฟอร์เนียเป็นผู้ดำเนินโครงการสำรวจอวกาศดังกล่าว และทีอาร์ดับเบิลยูเป็นผู้ผลิตยาน
อี จุน-โฮ

| อี จุน-โฮ |
| --- | --- |

เกิด:  (1990-01-25) 25 มกราคม ค.ศ. 1990 (35 ปี) โซล เกาหลีใต้
อาชีพ:  นักร้อง  นักแต่งเพลง  นักเต้น  ผู้ผลิตเพลง  นักแสดง 
อาชีพทางดนตรี
แนวเพลง: เคป็อป อิเล็กทรอนิกส์ อาร์แอนด์บี ฮิปฮอป
เครื่องดนตรี: นักร้อง
ช่วงปี: 2008–ปัจจุบัน
ค่ายเพลง: เจวายพี
สมาชิกของ:  ทูพีเอ็ม  เจวายพีเนชัน 
อดีตสมาชิก: วันเดย์

เว็บไซต์: 2pm.jype.com

ชื่อเกาหลี
ฮันกึล: 이준호
ฮันจา: 李俊昊
อาร์อาร์: I Jun-ho 
เอ็มอาร์: Ri Chunho 
 
 นักดนตรี
อี จุน-โฮ (เกาหลี: 이준호; ฮันจา: 李俊昊; อาร์อาร์: Lee Junho; เกิด 25 มกราคม ค.ศ. 1990) หรือที่รู้จักกันในชื่อ จุนโฮ เป็นนักร้อง นักเขียนเพลง นักเต้น นักแต่งเพลง และนักแสดงชาวเกาหลีใต้ เป็นสมาชิกของทูพีเอ็ม ภายใต้สังกัดเจวายพีเอนเตอร์เทนเมนต์
ในปี ค.ศ. 2013 จุนโฮเดบิวต์ในฐานะนักแสดงในภาพยนตร์เกาหลีเรื่อง โคลด์อายส์ และหลังจากนั้นก็ได้แสดงในละครเรื่อง ผู้จัดการดีแตก (2017), เพียงรัก... อาจเยียวยา (2017–18), กระทะเลิฟเสิร์ฟรัก (2018) และ คิง เดอะ แลนด์ (2023) บทบาทของเขาในละครอิงประวัติศาสตร์เรื่อง นางในใจกล้า (2021) ทำให้เขาได้รับรางวัลนักแสดงนำชายยอดเยี่ยมสาขาโทรทัศน์จากงานประกาศรางวัลแพ็กซังอาร์ตส์ ครั้งที่ 58
ประวัติ

อี จุน-โฮ เกิดเมื่อวันที่ 25 มกราคม พ.ศ. 2533 ที่เมืองอันซัน จังหวัดคย็องกี​ ประเทศเกาหลีใต้ เขานับถือศาสนาคริสต์ เป็นนักร้องและนักเต้นของวง จบชั้นมัธยมปลายจากโรงเรียนเซวอน ปัจจุบันกำลังศึกษาอยู่อยู่ชั้นปีที่ 2 (พ.ศ. 2552) มหาวิทยาลัยโฮวอน คณะ Boardcasting & Entertainment เอก Program Acting Major เนื่องจากจุนโฮมีความสนใจในด้านการเต้นมาก เมื่อมีเวลาว่างจุนโฮดูวิดีโอเต้น ฟังเพลงและฝึกแต่งเพลงบ้าง และมีความสามารถในการเต้นแบบ Beat Box จนมีการตั้งฉายาเล่นๆว่า Justin Timberlake
จุนโฮนั้นมีหน้าตาละม้ายคล้ายกับอดีตศิลปินร่วมค่ายรุ่นพี่อย่างเรน จนมีบางคนตั้งฉายาอย่างไม่เป็นทางการให้จุนโฮว่า "เรนน้อย" แต่จุนโฮไม่ค่อยพอใจนักที่จะให้คนอื่นๆเรียกเขาด้วยชื่อนี้ นอกจากนี้ยัง ได้เซ็นสัญญากับบริษัทเจวายพีจากการที่เขาได้รับรางวัลชนะเลิศอันดับที่ 1 ในการประกวดทักษะการเต้นและการร้องเพลงจากในรายการ Super Star Survival ปี 2006 ทางช่อง SBS และเริ่มฝึกงานที่ JYP หลังจากนั้น
ผลงานเพลง

สำหรับผลงานของอีกับทูพีเอ็ม ดูที่ รายชื่อผลงานเพลงของทูพีเอ็ม
ผลงานการแสดง > ภาพยนตร์

| ปี | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2011 | เพลงคำสาปหลอน (White: Melody of Death) | พิธีกรมิวสิกฟีเวอร์ | นักแสดงรับเชิญ |  |
| 2013 | โคลด์อายส์ (Cold Eyes) | นักสืบดารามจวี |  |  |
| 2013 | ชนวนล่ามหาประลัย (The Terror Live) | ผู้บรรยาย | Barrier-free version |  |
| 2015 | เมมโมรีส์ออฟเดอะสเวิร์ด (Memories of the Sword) | ยูล |  |  |
| 2015 | ทเวนตี (Twenty) | ดง-อู |  |  |
| 2019 | โรสแอนด์ทิวลิป (Rose and Tulip) | นีโร / แดวอน | ภาพยนตร์ญี่ปุ่น |  |
| 2019 | ฮอมม์ฟาเทล (Homme Fatale) | ฮอ-เซก |  |  |
ผลงานการแสดง > ละครโทรทัศน์

| ปี | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2016 | เมมโมรี (Memory) | ช็อง จิน |  |  |
| 2016 | หยุดหัวใจไว้ลุ้นรัก (Uncontrollably Fond) | ตัวเขาเอง | นักแสดงรับเชิญ (Ep. 4) |  |
| 2017 | ผู้จัดการดีแตก (Good Manager) | ซอ ยูล |  |  |
| 2017–2018 | เพียงรัก... อาจเยียวยา (Rain or Shine) | อี คัง-ดู |  |  |
| 2018 | กระทะเลิฟเสิร์ฟรัก (Wok of Love) | ซอ พุง |  |  |
| 2019 | คอนเฟสชัน (Confession) | ชเว โด-ฮย็อน |  |  |
| 2021–2022 | นางในใจกล้า (The Red Sleeve) | อี ซาน / พระเจ้าช็องโจแห่งโชซ็อน |  |  |
| 2023 | คิง เดอะ แลนด์ (King the Land) | กู ว็อน |  |  |
ผลงานการแสดง > ละครเว็บ

| ปี | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2023 | เซเลบบริตี: คนเด่น คนดัง คนดับ (Celebrity) | พนักงานทำความสะอาด | นักแสดงรับเชิญ (ตอนที่ 12) |   |
ผลงานการแสดง > รายการโทรทัศน์

| ปี | รายการ | บทบาท | หมายเหตุ | อ้างอิง |
| --- | --- | --- | --- | --- |
| 2010 | เล็ทซ์โกดรีมทีม ซีซั่น 2 (Let's Go! Dream Team Season 2) | สมาชิกนักแสดง |  |  |
| 2012 | มิวสิกแอนด์ลีริกส์ (Music & Lyrics) | พิธีกร | ร่วมกับคิม โซ-อึน |  |
| 2013 | จุนโฮเซย์เยสทูเฟรนด์ชิพ (Junho's Say Yes to Friendship) | สมาชิกนักแสดง | ออกอากาศตอนแรกเมื่อวันที่ 4 กรกฎาคม |  |
| 2017 | คิงออฟแมสซิงเกอร์ (King of Mask Singer) | ผู้เข้าประกวด |  |  |
| 2017 | ทูพีเอ็มไวลด์บีตอินออสเตรเลีย (2PM Wild Beat in Australia) | สมาชิกนักแสดง | ร่วมกับสมาชิกวงทูพีเอ็ม |  |
ผลงานการแสดง > พิธีกร

| ปี | รายการ | หมายเหตุ | อ้างอิง |
| --- | --- | --- | --- |
| 2021 | เอ็มบีซีกาโยแดจอน | ร่วมกับอิม ยุน-อา และชัง ซ็อง-กยู |  |
| 2022 | เอ็มบีซีกาโยแดจอน | ร่วมกับอิม ยุน-อา และชัง ซ็อง-กยู |  |
ผลงานการแสดง > การปรากฏตัวในมิวสิกวิดีโอ

| ปี | เพลง | ศิลปิน | อ้างอิง |
| --- | --- | --- | --- |
| 2021 | "Should've Known" (가까이 있어서 몰랐어) | ทูพีเอ็ม |  |
| 2021 | "No Good in Good-Bye" (잘 가라니) | ทูพีเอ็ม |  |
แหล่งข้อมูลอื่น

อี จุน-โฮ ที่อินเทอร์เน็ตมูวีเดตาเบส
อี จุน-โฮ ที่ฮันซีเนมา
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์
วิยะดา โกมารกุล ณ นคร

| วิยะดา  โกมารกุล ณ นคร |
| --- | --- |
ชื่อเกิด: วิยะดา  โกมารกุล ณ นคร
รู้จักในชื่อ: ตุ๊ก
เกิด: 19 ธันวาคม พ.ศ. 2499 (68 ปี)
ที่เกิด: ประเทศไทย
แนวเพลง: ป็อป, แจ๊ส, โซล
อาชีพ: นักร้อง นักแสดง
เครื่องดนตรี: ขับร้อง
ช่วงปี: พ.ศ. 2529 - ปัจจุบัน
ค่ายเพลง: จีเอ็มเอ็ม แกรมมี่ วอร์นเนอร์มิวสิค
วิยะดา โกมารกุล ณ นคร ชื่อเล่น ตุ๊ก เกิดเมื่อวันที่ 19 ธันวาคม พ.ศ. 2499 เป็นนักร้องและนักแสดงไทย